# விக்கிப்பீடியா:ஆலமரத்தடி/தொகுப்பு91

## முதற்பக்கம் - கட்டுரை, படம், உ.தெ

#### எனது கருத்துகள்

வணக்கம் தமிழ் விக்கிப்பீடியா பத்தாண்டு நிறைவுக் கொண்டாட்டத்தின் போது சிலருடன் உரையாடியதில் விக்கிக் கட்டுரையின் தரம்குறித்த பேச்சுகள் அமைந்தன. முதற்பக்கம் அதிகமாக கவனிக்கப்படும் பக்கமாக இருப்பதால் தரமான முறையில் முதற்பக்கம் அமைவது அவசியம். இதைச் சரியான நேரத்தில் நினைவூட்டிய அண்டனுக்கு நன்றிகள். முதற்பக்கக் கட்டுரையின் பராமரிப்பில் ஈடுபட்டிருந்த காரணத்தால் சில கருத்துகளை முன் வைக்கிறேன்.  
தாங்கள் முதற்பக்க பராமரிப்பில் ஈடுபடுவதில் எனக்கு விருப்பம். பல்வேறு பணிகளுக்கிடையே இப்பணியில் ஈடுபடுவது சிரமாக உள்ளது. நான் முதற்பக்கக் கட்டுரை பராமரிப்பில் ஈடுபட்டு வந்த போது உங்களுக்குத் தெரியுமா? பகுதியையும் சேர்த்து பராமரிக்க வேண்டியதாயிற்று. உ தெ பகுதியில் தன்னார்வத்துடன் நானே தான் பங்களித்தேன் கிட்டத் தட்ட 4 மாத காலம் மற்றவர்கள் யாரும் பங்களிக்க முன்வரவில்லை எனக்கு மிகப் பளுவாக இருந்தது.  
குறிப்பிட்ட நாளன்று இற்றைப்படுத்தப்படவில்லை எனில் வேறொரு அக்கறையுள்ள நிர்வாகி தாமாகவே இற்றைப்படுத்தியிருக்கலாம். ஒருவரே பார்த்துக் கொள்வார் என இல்லாமல் பிறரும் சேர்ந்து புரிந்துணர்வுடன் இதில் ஈடுபடுவது நல்லது.  
//முதற்பக்கக் கட்டுரைகள் ஏற்புடைய பரிந்துரைகளை காட்டும் வரிசை முறைக்கான வழிகாட்டலைப் பின்பற்றுவதில்லை. எ.கா: பரிந்துரைகள் நெடுநாட்கள் தேங்காமல் பார்த்துக் கொள்ள வேண்டும் என்றிருக்க இன்று பரிந்துரைத்து நாளை முதற்பக்கத்தில் காட்சிப்படுத்தும் நிலையிலுள்ளது.// முதற்பக்கக் கட்டுரை தரமுடையதாக அமைய வேண்டும். பரிந்துரைகள் பக்கத்தில் பரிந்துரைகளைத் தந்து விட்டு காட்சிப் படுத்தும் வரிசை முறைக்கு (அடுத்த வாரம் இடம்பெற இருப்பவை) வந்த பிறகு கூட கட்டுரையாளர்கள் அதில் உள்ளடக்கங்களைச் சேர்க்கவோ பிழைகளைத் திருத்தவோ முன்வருவதில்லை என நானறிந்த வரையில் கூறுகிறேன். பரிந்துரைகளில் ஒரே துறை சார்ந்த அல்லது நபர்களைப் பற்றிய கட்டுரைகளே இடம் பெற்ற போது பிற துறைகளைப் பற்றியும் கட்டுரை இடம்பெற வேண்டும் என்ற காரணத்தால் அவ்வாறு கட்டுரைகளை இடம்பெறச் செய்திருப்பேன்.  
மேலும் பரிந்துரைகள் பரவலான துறை சார்ந்த வகையில் இல்லை. எனது கட்டுரை தான் இனி முதற்பக்கம் வரும் என்றும், ஒருவருடைய கட்டுரையே மீண்டும் மீண்டும் வரக்கூடாது என்றும் கடந்த வாரங்களில் கருத்தாடல்கள் நடைபெற்றது. இது நமது விக்கிப்பீடியாவின் கூட்டு முயற்சிக்கு உகந்ததல்ல.  
எனது பள்ளியில் தேர்வு மற்றும் வேலைப்பளு காரணமாக என்னால் முதற்பக்க பராமரிப்பில் ஈடுபட முடியவில்லை. மேலும் பரிந்துரைக்கும் கட்டுரைகள் பற்றிய ஆட்சேபங்களை பிற பயனர்கள் முன்மொழிவதில்லை. முதற்பக்கம் காட்சிப்படுத்தும் வரை விட்டு விட்டு காட்சிப்படுத்திய பின் கருத்து கூறிப் பயனில்லை. இக்கருத்து பரிந்துரை பக்கத்திலேயே குறிப்பிடப்பட்டுள்ளது.(தற்போது சில வாரஙகளாக தேனியார் இப்பணியில் ஈடுபட்டு வருகிறார்)  
பரிந்துரைத்து நீண்ட நாட்களாயிற்று என்பதற்காக பரிந்துரைக்கும் அனைத்து கட்டுரைகளையும் காட்சிப்படுத்த வேண்டும் என்பது கட்டாயமல்ல. மேம்பாடு தேவைப்படும், அல்லது ஒரே துறை சார்ந்த அல்லது தகுதியற்ற கட்டுரைகளை என்ன செய்வது? முதற்பக்கத்தில் இடம்பெறப் போகும் கட்டுரைகளை தரம் கணித்து காட்சிப்படுத்த ஒரு குழு அமைப்பின் நன்று. அல்லது சிறப்புக் கட்டுரைகளை தேர்ந்தெடுத்து வாக்கெடுப்புகளின் மூலம் முதற்பக்கத்தில் காட்சிப்படுத்தலாம்.  
ஒரு சிலரின் கட்டுரைகளே இடம் பெறாமல் பரவலாக அனைத்து பயனர்களின் சிறந்த கட்டுரைகளையும் தேர்ந்தெடுப்போம். அதற்கென ஒரு திட்டப்பக்கத்தினைத் தொடங்குவோம். அதில் முதற்பக்கக் கட்டுரைக்கென சில சிறப்புத் தகுதிகளை தீர்மானிப்போம். அதில் தேர்ந்தெடுக்கப்படும் கட்டுரைகளை முதற்பக்கத்தில் காட்சிப்படுத்தலாம். இவை பல்வேறு துறைகளைச் சார்ந்தவையாகவும் இருத்தல் நலம்.  
விக்கி பத்தாண்டு நிறைவு வேளைகளில் நமது பக்கங்கள் கவனிக்கப்படுகின்றன என்பதைக் கருத்தில் கொண்டு தமிழ் விக்கியை மேலும் செம்மைப்படுத்தும் முயற்சியில் கூடி உழைப்போம். --&#32;பார்வதிஸ்ரீ (பேச்சு) 18:00, 5 அக்டோபர் 2013 (UTC)
:பார்வதி, உங்கள் பணிச்சுமையும் பரிந்துரைகளைக் கண்காணிப்பதில் பயனர்களின் போதிய பங்களிப்பின்மையும் நானும் முன்பே உணர்ந்தது. இது போன்ற களைப்பு வரும் போது பயனர்கள் பொறுப்புகளை மாற்றி எடுத்துக் கொள்வது வரவேற்கத்தக்கது.--இரவி (பேச்சு) 18:53, 6 அக்டோபர் 2013 (UTC)  
**வணக்கம்!** விக்கிப்பீடியா:உங்களுக்குத் தெரியுமா/பரிந்துரைகள் எனும் பக்கத்தில்... பலதுறைகள் குறித்த, சிறப்புமிக்க தகவல்களை பரிந்துரை செய்யுமாறு அனைவரையும் கேட்டுக் கொள்கிறேன். நன்றி. --மா. செல்வசிவகுருநாதன் (பேச்சு) 07:23, 7 அக்டோபர் 2013 (UTC)  
##### சிறப்பு உள்ளடக்களை வலு செய்ய வேண்டுதல்
தற்போது தமிழ்விக்கிப்பீடியாவில் சிறப்புக் கட்டுரைகள், சிறப்புப் படங்கள் மட்டுமே வரையரைச் செய்யப்பட்டு உள்ளன. கீழ்வரும் தலைப்புகளுக்கும் ஒரு பிள்ளையார் சூழியைப் போட்டுவைத்தால் வருங்காலத்தில் செம்மை செய்ய உதவும். உள்ளடக்கங்களை மக்கள் எளிதாக அனுகவும் வழிவகை செய்யும். நன்றி.
- சிறப்புப் பட்டியல்கள்
- சிறப்பு வலைவாசல்கள்
- சிறப்பு ஒலிகள்
- சிறப்புத் தலைப்புகள் --சகோதரன் ஜெகதீஸ்வரன் (பேச்சு) 19:39, 6 அக்டோபர் 2013 (UTC)